Hammen vokste opp på bruket Hammen som var Frolands nordligste bebodde sted, og begynte tidlig å arbeide på gårdsbruket. I årenes løp arbeidet han i skogen, på et teglverk og en reperbane før han etterhvert ble kjøpmann i Øyestad ved Arendal dit familien hadde flyttet i 1912. Mens han var kjøpmann, var han også forretningsfører for bladet i åtte år i 1930-årene. Hammen arbeidet som journalist i store deler av livet, og var dessuten med på å starte historielaget i Øyestad.